אחות בית ספר

אחות מבצעת טיפול עיניים לתלמידים בבית ספר [[תלמוד תורה, 1939]]
אחות בית ספר היא אחות המועסקת בבית ספר או במוסד חינוכי. תפקידה הוא לקדם בריאות בקרב תלמידי בית הספר, גישור בין תחום החינוך לבריאות, מתן עזרה ראשונה בעת הצורך, ומתן חיסונים. אחיות בית הספר בדרך כלל מתמחות בתחום של בריאות ציבורית.

== בישראל ==
בישראל על פי תקנון משרד הבריאות לכל בית ספר יש אחות קבועה המספקת תיאום בין בית הספר לבין שירותי הבריאות השונים המוענקים לתלמידים. בעבר בכל בית ספר היה באופן קבוע אחות אולם לאחר מהלך הפרטת שירותי אחיות בתי הספר הלך מספרן והצטמצם<ref>[https://fs.knesset.gov.il/%5C20%5CCommittees%5C20_cs_bg_341973.pdf עמדת אחיות בריאות הציבור] לקראת דיון בוועדת החינוך בנושא אחיות בית ספר הווה ועתיד</ref>.

לפי הנחיות משרד החינוך, משרד אחות בית הספר צריך להיות ממוקם בחדר הכניסה במבנה בית הספר ולהכיל ציוד לרבות ארון תרופות, מרחב נעול לאחסון הרשומות הרפואיות ועוד<ref></ref>.

== רפורמות ושינויים ==
בשנת 2007 הופרטו שירותי אחיות בתי הספר בישראל. בעקבות ההפרטה, שירות זה הועבר לידי האגודה לבריאות הציבור ולאחר מכן לידי חברת נטל"י.

לאורך השנים חלה ירידה במספר האחיות המועסקות במערכת החינוך. בשנת 2008 היה היחס בין מספר האחיות למספר התלמידים אחת ל-4,000 עד 6,000 תלמידים וזאת על אף שהתקן שנקבע על ידי משרד הבריאות הוא אחות אחת ל-1,500 תלמידים<ref>[https://fs.knesset.gov.il/globaldocs/MMM/c8ee6d8d-f1f7-e411-80c8-00155d01107c/2_c8ee6d8d-f1f7-e411-80c8-00155d01107c_11_9555.pdf מידע אודות שירותי הבריאות לתלמיד] שפרסמה הכנסת, 2008</ref>. בין הסיבות לצמצום תקנים לאחיות בתי ספר במערכת החינוך נכללת צמצום התקציבים להפעלת האחיות. בעקבות צמצומים אלה יישובים מסוימים בארץ נותרו ללא מענה אחות בית ספר, והשירותים שבאופן מסורתי ניתנו על ידי האחיות הועברו לאחריות גורמים אחרים כגון טיפת חלב<ref name=":0"></ref>.

התקיימה מחלוקת בין משרד האוצר למשרד הבריאות אודות היקף תפקיד האחיות, בעוד משרד הבריאות סבר כי על האחיות למלא תפקיד נרחב ומשמעותי בחיי בית הספר והקהילה, במשרד האוצר סברו כי ניתן להסתפק בתפקיד בהיקף מצומצם לביצוע פעולות מוגדרות בלבד בבית הספר, כגון חיסונים<ref name=":0" /><ref></ref>.

<gallery>
School Nurse Oak Ridge High School 1947 (9515066347).jpg|אחות בבית ספר תיכון בטנסי 1947
בית הספר תחכמוני ירושלים מדידת תלמידים דצמבר 1936 - iהדסה ארגוןi btm10323.jpeg|אחות מודדת גובה לתלמידים בבבית הספר תחכמוני בירושלים, 1936
A Picture of a Southern Town- Life in Wartime Reading, Berkshire, England, UK, 1945 D25341.jpg|אחות במרפאת בית ספר, ברקשייר, אנגליה, 1945
</gallery>ביוני 2023 משרד הבריאות פרסם הנחיות חדשות לפיהן אחיות בתי הספר לא יבצעו בדיקות גדילה, שקילות או חיסונים בבית ספר שבו אין חדר המוקצה לאחות. ההנחיות הן תוצאה של ביקורת ציבורית בעקבות מקרי שיימינג לילדים<ref></ref>. בנוסף, בעקבות מקרה שבו ילד חוסן פעמיים, נוספה הנחיה שלפיה בעת מתן חיסונים תהיה נוכחת בבית ספר האחות הקבועה המשויכת לאותו בית הספר. הנחיה נוספת שניתנה היא שניתן לחסן גם בחודשי חופשת הקיץ.

==לקריאה נוספת ==
* דפנה הירש, "באנו הנה להביא את המערב: הנחלת היגיינה ובניית תרבות בחברה היהודית בתקופת המנדט", הוצאת מכון בן-גוריון לחקר ישראל והציונות - אוניברסיטת בן-גוריון בנגב, 2014

==קישורים חיצוניים==

*[https://www.health.gov.il/Subjects/KidsAndMatures/school/nurse/Pages/default.aspx תפקיד אחות בית הספר] באתר משרד הבריאות

==הערות שוליים==

קטגוריה:אחים
קטגוריה:סגל בית ספר
קטגוריה:אנשים העובדים עם ילדים
קטגוריה:רפואת ילדים
קטגוריה:ישראל: בריאות הציבור